02017R2196 — HR — 28.11.2017 — 000.001

Ovaj je tekst namijenjen isključivo dokumentiranju i nema pravni učinak. Institucije Unije nisu odgovorne za njegov sadržaj. Vjerodostojne inačice relevantnih akata, uključujući njihove preambule, one su koje su objavljene u Službenom listu Europske unije i dostupne u EUR-Lexu. Tim službenim tekstovima može se izravno pristupiti putem poveznica sadržanih u ovom dokumentu.

Koju je ispravio:

▼B

UREDBA KOMISIJE (EU) 2017/2196

оd 24. studenoga 2017.

o uspostavljanju mrežnog kodeksa za poremećeni pogon i ponovnu uspostavu elektroenergetskih sustava

(Tekst značajan za EGP)

POGLAVLJE I.

OPĆE ODREDBE

Članak 1.

Predmet

U cilju održavanja pogonske sigurnosti, sprečavanja širenja ili pogoršanja incidenta radi izbjegavanja poremećaja na širokoj razini i stanja raspada sustava te radi omogućivanja učinkovite i brze ponovne uspostave elektroenergetskog sustava iz poremećenog pogona ili stanja raspada sustava ovom se Uredbom uspostavlja mrežni kodeks u kojem se utvrđuju zahtjevi za:

(c) simulacije i testiranja za osiguravanje pouzdane, učinkovite i brze ponovne uspostave međusobno povezanih prijenosnih sustava u normalni pogon iz poremećenog pogona ili raspada sustava;

Članak 2.

Područje primjene

1. Ova se Uredba primjenjuje na OPS-ove, ODS-ove, ZKM-ove, pružatelje usluge obrane sustava, pružatelje usluge ponovne uspostave sustava, subjekte odgovorne za odstupanje, pružatelje usluge uravnoteženja sustava, nominirane operatore tržišta električne energije i ostale subjekte imenovane za izvršavanje tržišnih aktivnosti u skladu s Uredbom Komisije (EU) 2015/1222 ( 1 ) i Uredbom Komisije (EU) 2016/1719 ( 2 ).

2. Konkretno, ova se Uredba primjenjuje na sljedeće ZKM-ove:

(a) postojeće i nove proizvodne elektroenergetske module razvrstane u tip B, C i D u skladu s kriterijima utvrđenima u članku 5. Uredbe Komisije (EU) 2016/631 ( 3 );

(c) postojeća i nova postrojenja kupca priključena na prijenosni sustav;

3. Ova se Uredba primjenjuje na postojeće i nove proizvodne elektroenergetske module razvrstane u tip A, u skladu s kriterijima iz članka 5. Uredbe (EU) 2016/631, na postojeće i nove proizvodne elektroenergetske module razvrstane u tip B osim onih navedenih u stavku 2. točki (b), kao i na postojeća i nova postrojenja kupca, zatvorene distribucijske sustave i treće strane koje pružaju upravljanje potrošnjom ako su potvrđeni kao pružatelji usluge obrane sustava ili pružatelji usluge ponovne uspostave sustava u skladu s člankom 4. stavkom 4.

4. Proizvodni elektroenergetski moduli razvrstani u tip A i B navedeni u stavku 3., postrojenja kupca i zatvoreni distribucijski sustavi koji pružaju upravljanje potrošnjom mogu izravno ispunjavati zahtjeve ove Uredbe ili neizravno putem treće strane, pod uvjetima utvrđenima u skladu s člankom 4. stavkom 4.

5. Ova se Uredba primjenjuje na uređaje za pohranjivanje energije ZKM-a, pružatelja usluge obrane sustava ili pružatelja usluge ponovne uspostave sustava koji se upotrebljavaju za uravnoteženje sustava, pod uvjetom da su utvrđeni kao takvi u planovima obrane sustava, planovima ponovne uspostave sustava ili relevantnim ugovorima o pružanju usluge.

6. Ova se Uredba primjenjuje na sve prijenosne sustave, distribucijske sustave i interkonekcije u Uniji osim na prijenosne i distribucijske sustave ili dijelove prijenosnih i distribucijskih sustava otoka država članica čiji sustavi ne rade sinkrono sa sinkronim područjem kontinentalne Europe, Velike Britanije, Irske i Sjeverne Irske ili nordijskim ili baltičkim sinkronim područjem, pod uvjetom da takav nesinkroni rad nije uzrokovan poremećajem.

7. U državama članicama u kojima postoji više od jednog operatora prijenosnog sustava ova se Uredba primjenjuje na sve operatore prijenosnog sustava u toj državi članici. Ako operator prijenosnog sustava nema funkciju bitnu za neku obvezu na temelju ove Uredbe, države članice mogu propisati da se odgovornost za ispunjavanje tih obveza prenese na jednog ili više različitih, pojedinačnih operatora prijenosnog sustava.

8. Sve dok i u mjeri u kojoj djeluju na sinkroni način u sinkronom području u kojem postoje države koje nisu obvezne pridržavati se zakonodavstva Unije, OPS-ovi Litve, Latvije i Estonije izuzeti su od primjene članaka 15., 29. i 33., osim ako je drukčije predviđeno u sporazumu o suradnji s OPS-ovima trećih zemalja koji su osnova za njihovu suradnju u pogledu sigurnog pogona sustava u skladu s člankom 10.

Članak 3.

Definicije

Za potrebe ove Uredbe primjenjuju se definicije iz članka 2. Direktive br. 2009/72/EZ Europskog parlamenta i Vijeća ( 5 ), članka 2. Uredbe (EZ) br. 714/2009, članka 2. Uredbe Komisije (EU) br. 543/2013 ( 6 ), članka 2. Uredbe (EU) 2015/1222, članka 2. Uredbe (EU) 2016/631, članka 2. Uredbe Komisije (EU) 2016/1388 ( 7 ), članka 2. Uredbe (EU) 2016/1447, članka 2. Uredbe (EU) 2016/1719 i članka 2. Uredbe (EU) 2017/1485.

Osim toga, primjenjuju se sljedeće definicije:

Članak 4.

Regulatorni aspekti

1. Pri primjeni odredaba ove Uredbe, države članice, regulatorna tijela, nadležni subjekti i operatori sustava:

(c) primjenjuju načelo optimiranja između najveće ukupne učinkovitosti i najmanjih ukupnih troškova za sve uključene stranke;

2. Svi operatori prijenosnog sustava moraju u skladu s člankom 37. Direktive 2009/72/EZ mjerodavnom regulatornom tijelu radi odobrenja dostaviti prijedloge za sljedeće:

(c) popis ZKM-ova koji su na svojim postrojenjima dužni provesti mjere navedene u obveznim uvjetima iz uredaba (EU) 2016/631, (EU) 2016/1388 i (EU) 2016/1447 i/ili iz nacionalnog zakonodavstva te popis mjera koje moraju provesti ti ZKM-ovi, a koje su utvrdili OPS-ovi u skladu s člankom 11. stavkom 4. točkom (c) i člankom 23. stavkom 4. točkom (c);